钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 唐
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 唐

### 高祖武德三年郇州献瑞石

按《唐书高祖本纪》。不载。　按《册府元龟》，武德三年五
月，郇州献瑞石。有文曰“天下万年。”

武德七年，陕州获“白石玺。”

按：《唐书高祖本纪》不载。　按《册府元龟》，“武德七年陜
州获白石玺一纽，章与传国玺同。”

武德九年，太宗即位，林州献《祯石》。

按：《唐书太宗本纪》不载。　按《册府元龟》，“太宗以武德
九年八月即位，九月壬戌，林州献祯石，隐起成文曰：
‘圣主某大吉，子孙五千岁’。”素质、“元”字、篆隶相参。

### 太宗贞观十五年获元珪

按：《唐书太宗本纪》不载。　按《册府元龟》，“贞观十五年
七月，洪州献元珪。”

贞观十七年，昌松县瑞石成文。

按《唐书太宗本纪》。不载　按《五行志》：贞观十七年八
月凉州言“昌松县鸿池谷有石五。青质白文成字曰
高皇海出多子李元王八十年太平天子李世民、千
年太子李治书。燕山人士乐大国主尚汪譂奖文仁
迈千古大王五王、六王、七王十凤毛才子七佛八菩
萨及上界佛果天子文武贞观昌大圣延四方上不
治示孝仙戈八为善。”太宗遣使祭之曰：“天有成命，表
瑞贞石，文字昭然，历数惟永，既旌高庙之业，又锡眇
身之祚。迨于皇太子治，亦降贞符，具纪姓氏。甫惟寡
薄，弥增寅惧。”昔魏以土德代汉，凉州石有文，石金类，
以五胜推之，故时人谓为魏氏之妖，而晋室之瑞。唐
亦土德王，石有文，事颇相类，然其文初不可晓。
按《册府元龟》，高宗初为晋王，贞观十七年太子承乾
得罪，废为庶人。次当立者濮王。太宗以晋王仁孝，又
以太原瑞石云“李治万吉”，乃与长孙无忌、房元龄、李
𪟝、褚遂良等定计，立为皇太子。

贞观二十年，陕州有青石成文。

按：《唐书太宗本纪》不载。　按《册府元龟》，二十年十一

### 高宗永徽四年陨石于冯翊

按《唐书高宗本纪》云云，　按《五行志》，永徽四年八月
己亥，陨石于同州冯翊十八，光耀有声如雷，星陨而
化也。庶民惟星，自上而陨，民去其上之象。一曰，人君
为诈妄所蔽则然。　按《于志宁传》：“永徽四年，陨石十
八于冯翊，高宗问曰：‘此何祥也。朕欲悔往修来以自
戒，若何’？志宁对曰：‘《春秋》陨石于宋五，内史过曰：‘此阴
阳之事，非吉凶所生物，故有自然，非一系人事。虽然，
陛下无灾而戒，不害为福也’’。”

### 元宗开元十九年当阳山石生新文字

按《唐书元宗本纪》，不载。　按《册府元龟》，开元十九年
四月壬辰，河南府登封县唐村李嗣谷当阳山南面
石文旧有“帝子新生”四字，识者以为圣明之应，河南
尹孟温礼奏贺。

开元二十三年，龙池石鸣。

按《唐书元宗本纪》不载。　按《五行志，二十三年十二
月乙巳，龙池圣德颂》，“石自鸣，其音清远如钟磬声。”石
与金同类。《春秋传》：“怨讟动于民，则有非言之物。”言石
鸣，近石言也。

### 天宝元年获玉龟

按《唐书元宗本纪》不载。　按《册府元龟》，“天宝元年正
月戊申，安西都护田仁畹于于阗东玉河获瑞玉龟
一以献。”

天宝三载，石化为面。

按《唐书元宗本纪》。不载　按《唐会要》。“天宝三载三月
六日丙子。武威郡奏。石化为瑞面。”

### 肃宗至德二载昭陵石马汗出

按《唐书肃宗本纪》。不载。　按《五行志》。至德二载。昭陵
石马汗出。昔周武帝之克晋州也。齐有石像。汗流湿
地。此其类也。

### 宝应元年楚州献定国宝

按《唐书肃宗本纪》云云。　按《旧唐书五行志》，“上元三
年，楚州刺史崔侁献定国宝十三：一曰元黄天符，形
如笏，长八寸，有孔，辟人间兵疫。二曰玉鸡毛，白玉也，
以孝理天下则见。三曰谷璧，白玉也，粟粒无雕镌之
迹，王者得之，五谷丰熟。四曰西王母白环二，所在处
外国归伏。六曰如意宝珠，大如鸡卵。七曰红靺鞨，大
如”巨栗；八月琅玕珠；二九曰玉玦，形如玉环，四分缺；
一十曰玉印，大如半手，理如鹿形，陷入印中；十一曰
皇后采桑钩，如箸屈其末；十二曰雷公石斧，无孔；十
三缺。凡十三宝。寘之日中，白气连天。初，楚州有尼曰
真如，忽有人接之升天，天帝谓之曰：“下方有灾，以第
二宝镇之。”即以十三宝付真如。时肃宗方不豫。以为
瑞。乃改元宝应。仍传位皇太子。此近白祥也。

### 宪宗元和 年碑趺龟头失

按《唐书。宪宗本纪》。不载。　按《五行志》。“元和中《文水武
士彟碑》。”失其龟头。

### 穆宗长庆 年石自行

按《唐书穆宗本纪》。不载。　按《五行志》，“长庆中，资州有
石方丈。走行数亩。”

### 文宗太和四年润州得方石有文

按《唐书文宗本纪》不载。　按《五行志》：太和四年，浙西
观察使王璠治润州城隍，中得方石，有刻文曰：“山有
石，石有玉，玉有瑕，瑕即休。”

### 敬宗宝历二年获白玉床

按《唐书。敬宗本纪》。不载　按《旧唐书五行志》。“宝历二
年五月。神策军修苑内古汉宫。掘得白玉床。其长六
尺。以献。”

### 僖宗广明元年华岳碑鸣

按《唐书僖宗本纪》。不载。　按《五行志》。“广明元年华岳
庙元宗御制碑。隐隐有声。闻数里间，浃旬乃止。”近石
言也。